31/05/2013 | Administración LocalMunicipal
Boiro
Anuncio modificado de licitación dos postos das atraccións das festas de verán de Boiro 2013

ANUCIO DA MODIFICACIÓN E CORRECCIÓN DO PREGO DE CONDICIÓNS QUE REXEN A LICITACIÓN DAS LICENZAS DE USO DAS PARCELAS DO DOMINIO PÚBLICO MUNICIPAL PARA A INSTALACIÓN DE ATRACCIÓNS FEIRAIS NO CONCELLO DE BOIRO CON MOTIVO DA CELEBRACIÓN DAS FESTAS DE VERÁN Por acordo da Xunta de Goberno Local, adoptado na sesión realizada o 15 de maio de 2013, convocouse o procedemento de licitación para o outorgamento das licenzas de uso das parcelas do dominio público municipal municipal situadas nas rúas: Plablo Iglesias, Estatuto de Galicia, Santos Mieites, Borobó, Norverto Pijuán e avenida da Constitución con motivo da celebración das festas de verán 2013 e aprobouse o prego de condicións que rexen esta licitación. Analizada a distribución dos postos situados na avenida da Constitución entendese que non pode establecerse o criterio de prezo por metro cadrado para a determinación do prezo de licitación dos postos, xa que non existe correspondencia entre os metros ocupados e o rendemento económico das actividades que ocupan maior superficie, resultando excesivamente elevados os prezos aprobados por acordo da Xunta de Goberno Local do 15 de maio de 2013, propoñendose a aprobación dos precios fixados no modificado anexo I. Por outra banda faise preciso modificar o prazo de presentación de proposicións da base número 13 dos pregos de 15 días naturais a 10 días hábiles xa que as parcelas de dominio público deben de estar adxudicadas antes do 2 de xullo para que a montaxe das atraccións feirais estea completamente rematado antes do inicio das festas. Visto o informe de secretaria e intervención de data 28 de maio de 2013. Vista a proposta do concelleiro de festexos de data 28 de maio de 2013. A Xunta de Goberno Local, no uso das atribucións conferidas pola Alcaldía con data 17 de xuño de 2011 acorda por unanimidade dos membros presentes: Primeiro. –Modificar o “anexo I: listaxe dos postos e tipos de licitación” conforme a proposta que se adxunta. Segundo. –Abrir un novo prazo para a presentación de proposcións de 10 días naturais, computado a partir da publicación do correspondente anuncio no BOP e modicar a cláusula 13 do prego de condicións que rexerán a licitación para o outorgamento das licenzas de uso das parcelas do dominio público municipal situadas nas rúas: Plablo Iglesias, Estatuto de Galicia, Santos Mieites, Borobó, Norverto Pijuán e avenida da Constitución con motivo da celebración das festas de verán 2013, de tal xeito que: Na condición 13, onde di: <<As proposicións para poder tomar parte na licitación presentaranse no Rexistro Xeral do Concello de Boiro situado na praza de Galicia, s/n, 15930, Boiro, durante o prazo de quince (15) días naturais, contados desde a publicación do correspondente anuncio no Boletín Oficial da Provincia da Coruña, en horario de nove (9.00) a catorce horas (14.00) de luns a venres e de nove (9.00) a trece horas (13.00) os sábados>> Debe dicir: <<As proposicións para poder tomar parte na licitación presentaranse no Rexistro Xeral do Concello de Boiro situado na praza de Galicia, s/n, 15930, Boiro, durante o prazo de quince (10) días naturais, contados desde a publicación do correspondente anuncio no Boletín Oficial da Provincia da Coruña, en horario de nove (9.00) a catorce horas (14.00) de luns a venres e de nove (9.00) a trece horas (13.00) os sábados>> Terceiro. –Publicar este acordo no Boletín Oficial da Provincia e na páxina web do Concello de Boiro, neste último caso, co texto correxido do prego de condicións. Cuarto. –A presente resolución pon fin á vía administrativa e contra a mesma poderase interpoñer, potestativamente, recurso de reposición ante o mesmo órgano que a ditou no prazo dun mes, contado desde o día de recepción da notificación da presente, ou ben, directamente, recurso contencioso-administrativo ante o Xulgado do Contencioso-Administrativo no prazo de dous meses, contados desde a mesma data, sen prexuízo de que se poida interpoñer calquera outro recurso que se estime pertinente. Quinto. –Dar traslado da presente resolución á Intervención Municipal e dar conta ao Pleno na primeira sesión ordinaria que se convoque. Boiro, 28 de maio de 2013. O alcalde en funcións Virginia Antonia Guilella Jasanada